**** **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# *Draft* DECIZIA ETAPEI DE ÎNCADRARE

## Nr. din ........02.2023

 Ca urmare a notificării adresate de **ORAȘ GURA HUMORULUI COSTEL** din oraș Gura Humorului, str. Republicii, nr. 14, județul Suceava privind planul „Întocmire PUZ în vederea concesionării unor suprafețe de teren destinate construirii de locuințe în cartier Obor”, propus a fi amplasat în oraș Gura Humorului, str. Oborului, Aleea Oborului, Vlad Țepeș, județ Suceava înregistrată la APM Suceava cu nr. 14970/05.12.2022, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţei Comitetului Special Constituit din data de 12.01.2023;
* în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 (republicată) privind stabilirea procedurii de realizare a evaluării de mediu pentru planuri şi programe;
* în baza completărilor depuse la A.P.M. Suceava conform solicitărilor C.S.C., înregistrate cu nr. 1027/27.01.2023, respectiv
* Adresa nr. ...................... emisă de Inspectoratul pentru Situații de Urgență "Bucovina" al județului Suceava;
* Notificarea nr. 1525/25.01.2023 emisă de către Direcția de Sănătate Publică Județeană Suceava;
* Adresa nr. 875/01.02.2023 emisă de Sistemul de Gospodărire a Apelor Suceava;
* în lipsa comentariilor motivate din partea publicului interesat,

**decide:**

**Planul „Întocmire PUZ în vederea concesionării unor suprafețe de teren destinate construirii de locuințe în cartier Obor”, propus a fi amplasat în oraș Gura Humorului, str. Oborului, Aleea Oborului, Vlad Țepeș, județ Suceava**, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul pentru care este elaborat planul este proprietate privată, situat în comuna Șchei, intravilan, nr. cadastral 44940 din CF nr. 44940, și nr. cadastral 44825 din CF nr. 44825, județ Suceava, în suprafață totală de 17.116,0 mp.

 Este emis Certificatul de Urbanism nr. 342/14.11.2022 de către Primăria orașului Gura Humroului, care certifică acest fapt.

Conform PUG destinația actuală a terenului – teren viran și este liber de sarcini.

**Vecinătăți:**

- Cartier Obor.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Conform PUG-ului orașului Gura Humorului, parcelele studiate se află în intravilanul localității, într-o zonă cu funcțiunea predominantă de locuințe de tip urban. Planul propune parcelarea terenului în suprafață totală de 17116,0 mp, în scopul construirii de locuințe cu regim de înălțime de P+1E+M.

**Indici urbanistici :**

 P.O.T. maxim: nereglementat C.U.T. maxim: nereglementat

 P.O.T. propus: 50,0 % C.U.T. propus: 1,5

|  |  |
| --- | --- |
| Funcțiuni | Suprafață (mp) |
| Zonă locuințe individuale | 15736,94 |
| Circulații mixte (auto, pietonal, parcări) | 1202,06 |
| Construcții propuse | 2800,0 |
| Platformă gospodărească (deșeuri) | 25,20 |
| Spații verzi amenajate și loc de joacă | 11709,68 |
| Zonă circulație publice | 1379,06 |
| **Total** | **17116,00** |

* Regim maxim de înălțime: P+1E+M
* Înălțime maxima: 12,0 m.

**Retragere față de limitele de proprietate și aliniament:**

* față de strada Oborului și față de drumul privat – 10,0 m, se admit retrageri de 3,0 m pentru loturile de colț, de-a lungul laturilor lungi ale parcelelor;
* față de Aleea Oborului și față de drumul privat – 5,0 m, se admit retrageri de 3,0 m pentru loturile de colț, de-a lungul laturilor lungi ale parcelelor;
* față de limitele laterale și posterioare – 3,0 m și respectiv 5,0 m.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Zona studiată dispune de rețea publică de alimentare cu apă.

**Canalizarea**

Colectarea apelor uzate menajere se va face prin conectarea la rețaua existentă în zonă prin extinderea acesteia.

**Alimentarea cu energie electrică** se face prin racord la rețelele electrice de joasă tensiune existente în zonă.

**Alimentarea cu căldură**

Încălzirea imobilului se va realiza cu centrale termice.

**Accesul** se face pe drumul E 85.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenajate, iar evacuarea lor va fi asigurată periodic de serviciul de salubritate. Se va realiza o platformă gospodărească cu europubele închise etanș ce vor fi preluate priodic de o firmă de salubritate.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice, iar deșeurile vor fi adunate în containere speciale și transportate în locuri special amenajate. Pentru preluarea deșeurilor se va amenaja o platformă betonată.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

 *d) problemele de mediu relevante pentru plan sau program – nu este cazul;*

 e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

 *a)* probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

 *(i)* *caracteristicile naturale speciale sau patrimoniul cultural – nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul sau apropierea unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.

**Informarea şi participarea publicului la procedura de evaluare de mediu:**

-În urma publicării în ziarul județean „Crai Nou” a anunţurilor publice privindprima versiune a planului în zilele de 29.11.2022 şi 05.12.2022, până la luarea deciziei de încadrare nu au fost semnalate observaţii din partea publicului.

- În urma publicării din data de ...................., în ziarul județean „Crai Nou” a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| Șef Serviciu Calitatea Factorilor de Mediu |  Întocmit, |
| Anca IONCE |  Cezar ASURDULUI |